Case ID: 1239153
Sentence 1: İşin halları: Birinci instansiya məhkəməsinin hökmünə əsasən Məhkum ona görə təqsirli bilinib məhkum edilmişdir ki, o, qəsdən adam öldürməyə, yəni digər şəxsi qəsdən həyatdan məhrum etməyə cəhd etmişdir.Belə ki, o, 08 mart 2018-ci il tarixdə saat 22 radələrində tanışı X3 yaşadığı ünvan 2 ünvanına gələrək, orada Zərərçəkmiş şəxs ilə 20 manat məbləğində pula mobil telefon cihazı satacağı barədə əvvəlcədən olan razılaşmaya əsasən sonuncudan bir gün əvvəl 10 manat məbləğində beh almasına baxmayaraq telefon cihazını çatdırmaması, Zərərçəkmiş şəxs isə əvəzində ona məxsus telefon cihazını girov kimi götürüb özündə saxlamasına görə qarşılıqlı narazılıqla bağlı mübahisə edib, əlbəyaxa olan zaman qisas alaraq Zərərçəkmiş şəxs qəsdən öldürmək məqsədilə otaqdakı masanın üzərindən götürdüyü məişət təyinatlı mətbəx bıçağı ilə həyat üçün təhlükəli olan sonuncunun boğaz və ənsə nahiyələrinə zərbələr vurub, dərəcəsinə görə hər biri ayrı-ayrılıqda və ümumilikdə sağlamlığın qısa müddətə pozulmasına səbəb olan sağlamlığa yüngül zərərvurmaya aid boynun ön səthinin aşağı şöbəsinin, ənsə nahiyəsinin sağda və sağ qulaq seyvanın arxa səthinin aşağı kənarının kəsilmiş xəsarətlər yetirmiş, həmin vaxt orada olan Maksim Şexverdiyev onun əlindən bıçağı alaraq təkrar zərbələr yetirməsinə mane olduğundan, həmçinin Zərərçəkmiş şəxs vaxtında ixtisaslı tibbi yardım göstərildiyi üçün həyatı xilas olunduğundan o, sonuncunu qəsdən öldürməyə yönəldilmiş əməlini öz iradəsindən asılı olmayan səbəblərə görə başa çatdıra bilməmiş, yəni qəsdən Zərərçəkmiş şəxs öldürməyə cəhd etmişdir.